L 16/22 Jurnalul Oficial al Uniunii Europene 23.1.2015 REGULAMENTUL DELEGAT (UE) 201 5/97 AL COMISIEI din 17 octombrie 2014 de corectare a Regulamentului delegat (UE) nr. 918/2012 în ceea ce priveşte notificarea pozițiilor scurte nete semnificative pe datoria suverană (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 236/2012 al Parlamentului European și al Consiliului din 14 martie 2012 privind vânzarea în lipsă și anumite aspecte ale swapurilor pe riscul de credit ('), în special articolul 3 alineatul (7), întrucât: (1) Articolul 13 din Regulamentul delegat (UE) nr. 918/2012 al Comisiei () precizează, în conformitate cu competența acordată prin articolul 3 alineatul (7) litera (c) din Regulamentul (UE) nr. 236/2012, metoda de calculare a pozițiilor pentru entitățile juridice din cadrul unui grup care deţin poziții lungi sau scurte în raport cu un anumit emitent. Articolul 13 din Regulamentul delegat (UE) nr. 918/2012 prevede metoda de calculare a pozițiilor atât pentru capitalul social emis al unei societăți, cât şi pentru datoria suverană emisă a unui emitent suveran. Cu toate acestea, articolul 13 alineatul (3) din Regulamentul delegat (UE) nr. 918/2012 se referă actualmente numai la pragul de notificare prevăzut la articolul 5 din Regulamentul (UE) nr. 236/2012, referitor la pozițiile scurte nete semnificative pe acţiuni, în timp ce ar trebui să se refere și la pragul de notificare de la articolul 7 din Regulamentul (UE) nr. 236/2012, referitor la pozițiile scurte nete semnificative pe datoria suverană. (2) Prin urmare, pentru a evita insecuritatea juridică, Regulamentul delegat (UE) nr. 918/2012 ar trebui corectat în consecinţă, ADOPTĂ PREZENTUL REGULAMENT: Articolul 1 La articolul 13 alineatul (3) din Regulamentul delegat (UE) nr. 918/2012, prima teză se înlocuieşte cu următorul text: „(3) Atunci când o poziție scurtă netă atinge sau depășeşte pragul de notificare, în conformitate cu articolele 5 şi 7, sau pragul de publicare, în conformitate cu articolul 6 din Regulamentul (UE) nr. 236/2012, o entitate juridică din grup trebuie să notifice și să publice, în conformitate cu articolele 5-11 din Regulamentul (UE) nr. 236/2012, poziția scurtă netă în raport cu un anumit emitent calculată în conformitate cu alineatul (1), cu condiția ca nicio poziție scurtă netă la nivel de grup, calculată în conformitate cu alineatul (2), să nu atingă sau să nu depășească un prag de notificare sau de publicare.” Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale şi se aplică direct în toate statele membre. Adoptat la Bruxelles, 17 octombrie 2014. Pentru Comisie Președintele JosE Manuel BARROSO () JOL86,24.3.2012,p. 1. (') Regulamentul delegat (UE) nr. 918/2012 al Comisiei din 5 iulie 2012 de completare a Regulamentului (UE) nr. 236/2012 al Parlamentului European şi al Consiliului privind vânzarea în lipsă și anumite aspecte ale swapurilor pe riscul de credit în ceea ce priveşte definițiile, calcularea pozițiilor scurte nete, swapurile acoperite pe riscul de credit al datoriei suverane, pragurile de notificare, pragurile de lichiditate pentru suspendarea restricțiilor, scăderile semnificative ale valorii instrumentelor financiare şi evenimentele nefavorabile JOL274,9.10.2012,p.1).